Агенцијата за заштита на правото на слободен пристап до информациите од јавен карактер, врз основа на член 106 став 2 и став 3 од Законот за општата управна постапка (“Службен весник на Република Македонија“ бр.124/2015), а согласно член 27 и член 34 став 1 од Законот за слободен пристап до информации од јавен карактер (“Службен весник на Република Северна Македонија“ бр. 101/2019), и согласно Упатството за спроведување на Законот за слободен пристап до информации од јавен карактер (“Службен весник на Република Северна Македонија“ бр.60/20) постапувајќи по Жалбата изјавена од Граѓанската иницијатива Охрид СОС, поднесена противОпштина Охрид, по предметот Барање за пристап до информации од јавен карактер, на07.04.2023 година, го донесе следното

**Р Е Ш Е Н И Е**

**СЕ ЗАПИРА** постапката по Жалбата изјавена одГраѓанската иницијатива Охрид СОС, поднесена противОпштина Охрид, заведена во Агенцијата под бр.08-141 на 30.03.2023година, по предметот Барање за пристап до информации од јавен карактер,**поради тоа што Жалбата се смета за повлечена**.

**О Б Р А З Л О Ж Е Н И Е**

Како што е наведено во Жалбата,Граѓанската иницијатива Охрид СОСна 02.03.2023 година, преку електронска пошта, поднела Барање за пристап до информации од јавен карактер доОпштина Охрид, со кое побарала по е-маил да и се достави следната информација:

„1. Да ни се достават услови за планирање на просторот за УПВНМ Индустриска зона Мауцкер, КО Долно Лакочере вон град, Охрид?“.

Имателот на информации на ова Барање не одговорил во законски предвидениот рок, поради што Барателот на информацијата, во законски предвидениот рок поднесе Жалба, заведена воАгенцијата под арх. бр. 08-141 од 30.03.2023 година.

Агенцијата со електронски допис бр.08-141 од 30.03.2023 година, ја препрати Жалбата до Имателот на информации и побара во рок од 7 дена да се произнесе по истата и до Агенцијта да ги достави сите списи во врска со предметот.

На 04.04.2023 година, Имателот на информации до Агенцијата, преку електронска пошта, достави Одговор на жалба бр.03-238. Во Одговорот е наведено: “...Ве известуваме дека со Решение Уп 03-238 од 28.03.2023г е доставен одговорот од секторот за урбанизам со број 19-3060/4 од 21.03.2023г со кој е наведено дека Условите за планирање на просторот за УПВНМ Индустриска зона Мауцкер КО Долно Лакочереј вон град Општина Охрид се изработени од Агенцијата за планирање на просторот и барателот треба да се обрати во агенцијата“.

На 06.04.2023 година, Барателот на информации до Агенцијата достави е-маил заведен во Агенцијата под бр.08-141, во кој наведува: „....Барање за СОЖС за УПВНМ за Индустриска зона Мауцкер – одговорено е во целост“.

Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер и Законот за општата управна постапка **ЈА ЗАПРЕ ПОСТАПКАТА** по Жалбата, поради тоа што Барателот истата ја повлекол пред донесување на управен акт од второстепениот орган.

Согласно погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

Ова Решение е конечно во управната постапка и против него нема место за жалба.

**ПРАВНА ПОУКА:** Против ова Решение странката може да поведе управен спор пред Управниот суд во рок од 30 дена.

**Директор,**

**Пламенка Бојчева**